
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟ Σ ΔΕΥΤΕΡΟ _ Αρ. Φύλλου 694 

- 19 Αυγούστου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ψήφιση Ο.Ε.Υ. του Συμβουλίου Περιοχής της 6ης Εδαφι¬ 
κής Περιφέρειας Ν. Λάρισας... 

Τροποποίηση του Ο.Ε.Υ. του Δήμου Αμπελώνα Ν. Λάρι- 

σας . „ 

Διάλυση αμιγούς κοινοτικής επιχείρησης στο Ν. Σάμου . ό 
Τριετής απαγόρευση κυνηγίου στο Ν. Σάμου . 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 12823 

Ψήφιση Ο.Ε.Υ. του Συμβουλίου Περιοχής της 6ης Εδαφικής 
Περιφέρειας Ν. Λάρισας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 


Έχοντας υπόψη: 

1. Τις διατάξεις: 

α) Του άρθρου 8 παρ. 5 του Ν. 2307/95. 

β) Των άρθρων 15, 43, 35, 36 και 38 του Ν. 2190/94. 

V) Του άρθρου 2 του Ν. 2081/92. 

2. Την 11η γνωμοδότηση του Υπηρεσιακού Συμβουλίου 

Υπαλλήλων Ο.Τ.Α. που διατυπώθηκε στο 3/97 πρακτικά του. 

3. Την 12/97 απόφαση του Συμβουλίου Περιοχής της 6ης 
Εδαφικής Περιφέρειας Ν. Λάρισας «Περί ψηφίσματος του 
Ο.Ε.Υ. του», αποφασίζουμε: 

Εγκρίνουμε την 12/97 απόφαση του Συμβουλίου Περιοχής 
της 6ης Εδαφικής Περιφέρειας Ν. Λάρισας με την οποία ψη¬ 
φίζεται ο Ο.Ε.Υ. που έχει ως εξής: 

Συστήνει σύμφωνα με τις διατάξεις του άρθρου 48 του Ν. 
2218/1994 και τις διατάξεις του άρθρου 12 παρ. 5 του Ν. 
1188/81, ΟΡΓΑΝΙΣΜΟ ΕΣΩΤΕΡΙΚΗΣ ΥΠΗΡΕΣΙΑΣ 


(Ο.Ε.Υ.). 

Το Συμβούλιο Περιοχής 6ης Εδαφικής Περιφέρειας, απαρ¬ 
τίζεται από δεκαπέντε (15) Κοινότητες Μέλη οι οποίες είναι: 
Γόννοι, Ελάτεια, Ευαγγελισμός, Ιτέα, Καλλιπεύκη, Καλοχωρι, 
Κυψελοχώρι, Μακρυχώρι, Νέσσων, Όσσα, Παραπόταμος, 
Πουρνάρι, Σπηλιά, Συκούριο και Τέμπη, με συνολικό πληθυ- 

σμό 13.000. , 

Τα προσδοκούμενα έσοδα του Συμβουλίου Περιοχής προ- 
έρχονται από την εισφορά του 5% επί των τακτικών εσόδων 
κάθε Κοινότητας μέλους, τα οποία ανέρχονται σε 
1 7.500.000 περίπου και από τα Τέλη καθαριότητας τα οποία 
είναι 8 500.000 δρχ. Πέραν των ανωτέρω εσόδων έχουμε την 
τακτική οικονομική ενίσχυση (ΚΑΠ) η οποία ανέρχεται σε 


15.500.000 και τη ΣΑΤΑ με ποσό χρηματοδότησης τα 
17.500.000 δρχ. ετησίως. 

Η συνολική έκταση του οδικού δικτύου ανέρχεται σε 

.(.) χιλ. του ηλεκτρικού σε.(.) 

χιλ. και του αποχετευτικού σε.(.) Χ Λ · 

Σύμφωνα με τις διατάξεις του άρθρου 48 παρ. 12 του Ν. 
2218/94 το προσωπικό του Συμβουλίου Περιοχής, υπάγεται 
στις διατάξεις του πρώτου μέρους του Ν. 1188/81 «περί κυ- 
ρώσεως του κώδικα περί καταρτίσεως Οργανισμού Τοπικής 

Αυτοδιοίκησης». , „ 

Η πλήρωση των θέσεων που θα αναφερθουν πιο κάτω θα 
γίνει με α) πρόσληψη προσωπικού σύμφωνα με τις κείμενες 
διατάξεις (άρθρα 14 έως 24 Ν. 2190/94) και β) μετάταξη προ¬ 
σωπικού άρθρο 3 παρ. 1 και 3 Ν. 2218/1994, όπως η παρ. 1 
αντικαταστάθηκε με την παρ. 21 του άρθρου 13 Ν. 2307/ 

1995. 

Ενόψει αυτών συνιστάται στο Συμβουλίου Περιοχής υπηρε¬ 
σία με τίτλο «Υπηρεσία Συμβουλίου Περιοχής 6ης Εδαφικής 
Περιφέρειας Ν. Λάρισας» επιπέδου Διεύθυνσης και με χωρική 
αρμοδιότητα την Περιφέρεια του οικείου Συμβουλίου. 

Τα τμήματα της Διεύθυνσης αποτελούνται από τους κατω¬ 
τέρω υπαλλήλους με τις αντίστοιχες αρμοδιότητες. 

Αρθρο 1 

Προσωπικό Τμημάτων Διοικητικού - Οικονομικού - 
Σχεδιαομού - Προγραμματισμού και Τεχνικής Υποστήριξης - 
Καθαριότητας 

1. Μία (1) θέση κατηγορίας ΠΕΙ Διοικητικού - Οικονομικού 
με βαθμό Δ'. 

2. Μία (1) θέση κατηγορίας ΤΕ17 Διοικητικού - Λογιστικού 
με βαθμό Δ'. 

3. Μία (1) θέση κατηγορίας ΔΕΙ Διοικητικού με βαθμό 
Δ'-Α'. 

4. Δύο (2) θέσεις κατηγορίας ΥΕ16 εργατών καθαριότητας 
με βαθμό Έ-Β' (γενικών καθηκόντων). 

5. Δύο (2) θέσεις κατηγορίας ΤΕ3 Τεχνικού Προσωπικού 
Τεχνολόγων Πολιτικών Μηχανικών με βαθμό Δ -Α . 

6. Μία (1) θέση κατηγορίας οδηγών ΔΕ29 με βαθμό Δ -Α. 

Αρθρο 2 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες τις μεταβολές υπηρεσιακής κατάστασης, το προβάδι¬ 
σμα τις ποινές, τη λύση της υπαλληλικής σχέσης και Νοσοκο¬ 
μειακή περίθαλψη, τα έξοδα κηδείας των μονίμων υπαλλήλων 
που προβλέπονται από τον οργανισμό, ρυθμίζονται από τις 
διατάξεις του Ν. 1832/89, καθώς και των διαταγμάτων που 
εκδίδονται σε εκτέλεση των ανωτέρω νόμων. 

Αρθρο 3 

Στην αρμοδιότητα του τμήματος αυτού ανήκουν τα αφορδ- 
ντα από προσωπικό, στη γραμματειακή υποστήριξη του Σ.Π. 
και στα οικονομικά του Σ.Π. καθώς και κάθε δραστηριότητα 
(παροχή υπηρεσίας) και ότι άλλο τους αναθέσουν οι ΟΤΑ 
μέλη του Συμβουλίου τους. 

Αναλυτικότερα: 

α. Διεξάγει την προσωπική αλληλογραφία του Προέδρου 
του Συμβουλίου Περιοχής και τηρεί το αρχείο αυτής. 

β. Τηρεί πρωτόκολλο εισερχομένων και εξερχομένων εγ¬ 
γράφων τα οποία διεκπεραιώνει στις αρμόδιες υπηρεσίες. 

γ. Προγραμματίζει τις ημέρες και τις ώρες που ο Πρόεδρος 
μπορεί να δέχεται διάφορες επιτροπές, συλλόγους και πολί¬ 
τες. 

δ. Τηρεί ημερολόγιο των προσωπικών επαφών του Προέ¬ 
δρου εντός και εκτός Συμβουλίου Περιοχής. 

ε. Παραλαμβάνει από τους υπηρεσιακούς παράγοντες τους 
φακέλλους των εγγράφων που πρέπει να υπογραφούν από 
τον Πρόεδρο. 

στ. Παρακολουθεί όλη τη δραστηριότητα του Συμβουλίου 
Περιοχής. 

ζ. Αναλαμβάνει τη συγγραφή των κειμένων και των επιστο¬ 
λών του Προέδρου. 

η. Αναλαμβάνει τη δακτυλογράφηση και διεκπεραίωση της 
αλληλογραφίας των υπηρεσιών του Συμβουλίου Περιοχής. 

θ. Φροντίζει για τη δημοσίευση των διακηρύξεων και των 
ανακοινώσεων των υπηρεσιών του Σ.Π. 

ι. Παραλαμβάνει τον ημερήσιο και περιοδικό τύπο, καθώς 
και όλα τα έντυπα που αποστέλλονται στο Σ.Π. 
ια. Επιμελείται της καθημερινής αποδελτίωσης του τύπου, 
ιβ. Είναι υπεύθυνο για την εφαρμογή όλων των νόμων και 
διαταγμάτων που αφορούν στο πόσης φύσεως προσωπικό 
του Σ.Π. και ασκεί τις αρμοδιότητες που απορρέουν από τον 
κώδικα κατάστασης Δημοτικών και Κοινοτικών Υπαλλήλων Ν. 
1188/1981. 

ιγ. Τηρεί Μητρώο ευρετήριο και ατομικούς φακέλους του 
μονίμου και με σχέση εργασίας Ι.Δ. προσωπικού. 

ιδ. Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως για 
τη σύνταξη των μισθοδοτικών καταστάσεων, 
ιε. Εφαρμόζει το πειθαρχικό δίκαιο, 
ιστ. Καταρτίζει ονομαστικές καταστάσεις των μονίμων 
υπαλλήλων του Σ.Π. κατά κλάδο και βαθμό, όπως ορίζουν οι 
σχετικές διατάξεις και συντάσσει τα σχέδια Οργανισμού Εσω¬ 
τερικής Υπηρεσίας. 

ιζ. Εκδίδει τα πιστοποιητικά και τις βεβαιώσεις του προσω¬ 
πικού για την υπηρεσιακή κατάσταση. 

ιη. Διεκπεραιώνει κάθε υπόθεση που έχει σχέση με τη χο¬ 
ρήγηση της σύνταξης και των παροχών στο οικείο Ταμείο 
Ασφάλισης των υπαλλήλων του Σ.Π. που φεύγουν από την 
υπηρεσία, καθώς και την αναγνώριση και εξαγορά της προϋ¬ 
πηρεσίας τους, όπως και κάθε υπόθεση που έχει σχέση με τη 
συνταξιοδότηση του Ι.Δ. προσωπικού και την καταβολή της 
προβλεπόμενης από το νόμο αποζημίωσης. 

ιθ. Ελέγχει και παρακολουθεί τα αφορόντα στην τήρηση 
του κανονικού ωραρίου εργασίας. 

ικ. Εκδίδει ή κοινοποιεί εγκυκλίους που αφορούν στην υπη¬ 
ρεσιακή κατάσταση του προσωπικού και το ενημερώνει για τα 
προγράμματα επιμόρφωσής του. 

κ. Φροντίζει για την ορθολογική κατανομή του προσωπικού 
ώστε να λειτουργούν εύρυθμα οι υπηρεσίες. 

κα. Εισηγείται στον Προέδρο για τη συγκρότηση των ανα¬ 
γκαίων επιτροπών και ομάδων εργασίας. 

κβ. Εισηγείται στον Πρόεδρο για τα προσωπικά αιτήματα 
των υπαλλήλων. 

κγ. Παρακολουθεί τη μισθοδοτική κατάσταση όλων των ερ¬ 
γαζομένων στο Σ.Π. και εκδίδει τις σχετικές βεβαιώσεις και 


πιστοποιητικά όποτε ζητούνται. 

κδ. Τηρεί βοηθητικούς φακέλους και βιβλία που κατά την 
κρίση του προϊσταμένου είναι αναγκαία για την εύρυθμη λει¬ 
τουργία του Τμήματος. 

κε. Καταρτίζει σε συνεργασία με τις αρμόδιες υπηρεσίες 
του Συμβουλίου Περιοχής τον Προϋπολογισμό Εσόδων - Εξό¬ 
δων και τον υποβάλλει έγκαιρα αρμοδίως. 

κστ. Παρακολουθεί την πορεία εκτέλεσης του Πρ/σμού 
Εσόδων - Εξόδων, εισηγείται την αναμόρφωσή του, την εγ¬ 
γραφή νέων εσόδων και τη χορήγηση συμπληρωματικών πι¬ 
στώσεων. 

κζ. Συγκεντρώνει και εντάσσει στο μηχανογραφικό σύ¬ 
στημα όλα τα στοιχεία του Πρ/σμού. 

κη. Παρακολουθεί την πορεία των εξόδων και ενημερώνει 
εγκαίρως τις αρμόδιες υπηρεσίες για τη σύνταξη εκθέσεων 
δαπανών, όταν οι εγκεκριμένες απορροφώνται. 

κθ. Τηρεί αρχείο ετήσιων απολογισμών Εσόδων - Εξόδων 
του Σ.Π. σύμφωνα με τα απολογιστικά στοιχεία που συντάσ¬ 
σει το Ταμείο. 

λ. Προγραμματίζει και παρακολουθεί την πορεία των Εσό¬ 
δων - Εξόδων του Πρ/σμού και εισηγείται τη σωστή κατανομή 
πιστώσεων και την απορρόφηση των δαπανών για την εκτέ¬ 
λεση έργων προμηθειών καθώς και την κίνηση του χρέους και 
της περιουσίας γενικά. 

λα. Συγκεντρώνει στατιστικά στοιχεία που αναφέρονται γε¬ 
νικά στα οικονομικά ζητήματα που αφορούν στο Σ.Π. και είναι 
χρήσιμα για τις προβλέψεις του πρ/σμού. 

λβ. Παρακολουθεί τα εγκεκριμένα δάνεια του Σ.Π. και τηρεί 
πίνακες ετησίων τοκοχρεωλυτικών δόσεων για κάθε περί¬ 
πτωση ενημερώνοντας πάντοτε το ταμείο του Σ.Π. 

λγ. Εισηγείται την αναμόρφωση του Πρ/σμού με την εγ¬ 
γραφή νέων εσόδων και τη χορήγηση συμπληρωματικών και 
εκτάκτων πιστώσεων. 

λδ. Εισηγείται της ασφάλισης των κινητών και ακινήτων του 
Συμβουλίου Περιοχής. 

λε. Φροντίζει για την υπογραφή των χρηματικών ενταλμά¬ 
των από τον Πρόεδρο, την καταχώρησή τους στο μηχανογρα¬ 
φικό σύστημα και την αρχειοθέτηση των ΧΕΠ με τα δικαιολο- 
γητικά τους. 

λστ. Συσχετίζει κάθε δαπάνη με τυχόν όμοια προηγούμενη 
και παρακολουθεί την ύπαρξη σχετικής πίστωσης για τη δυνα¬ 
τότητα έκδοσης ΧΕΠ. 

λζ. Ασχολείται με την προμήθεια πάσης φύσεως υλικού, 
εκτός του υλικού των έργων, που είναι απαραίτητο για τις 
υπηρεσίες του Σ.Π. και προσπαθεί να επιτυγχάνει τη συμφε- 
ρότερη τιμή με την παρακολούθηση των τιμών της αγοράς, 
χωρίς να παραγνωρίζει την ποιότητα του προς προμήθεια υλι¬ 
κού. 

λη. Μεριμνά για την έκδοση των σχετικών εντολών προμη¬ 
θειών τη σύνταξη των πρωτοκόλλων - παραλαβής του πάσης 
φύσεως υλικού των έργων και την υπογραφή τους από τις 
αντίστοιχες Επιτροπές παραλαβής, τη φύλαξη του υλικού 
στην αποθήκη του Σ.Π. και την καταχώρησή του στα οικεία βι¬ 
βλία αποθήκης. 

λθ. Διαχειρίζεται και παρακολουθεί τη διακίνηση των δια¬ 
φόρων ειδών και τηρεί ανάλογο βιβλίο. 

μ. Εισηγείται την εκποίηση ή την καταστροφή του άχρη¬ 
στου ή παλιού υλικού και τη διαγραφή του από τα αντίστοιχα 
βιβλία. 

μα. Διενεργεί κάθε σχετική με τη διαχείριση του υλικού, τη 
φύλαξη του στις αποθήκες και τη διάθεσή του βάση διατακτι¬ 
κών της αρμόδιας υπηρεσίας. 

μβ. Μεριμνά για την έγκαιρη ανανέωση των υλικών που 
πρόκειται να εξαντληθούν. 

μγ. Διαβιβάζει στο Γενικό Χημείο του Κράτους και τον 
έλεγχο και αξιολόγηση τα είδη για τα οποία υπάρχουν ειδικοί 
όροι στις σχετικές συμβάσεις, 
μδ. Διεξάγει δημοπρασίες ή πρόχειρους διαγωνισμούς με- 

ριμνά για τη δημοσίευση στον ημερήσιο τύπο των όρων διακή¬ 
ρυξης με καθορισμό της ημερομηνίας διεξαγωγής της δημο¬ 
πρασίας. 

με. Συντάσσει συμβάσεις με τους προμηθευτές, μεριμνά 
για την κοινοποίησή τους στους αρμόδιους και παρακολουθεί 
την τήρηση των όρων των συμβάσεων για την παράδοση των 
υλικών μέσα στις οριζόμενες προθεσμίες, και την επιβολή 
ποινικής ρήτρας σε περίπτωση εκπροθέσμων παραδόσεων 
όπως καθορίζεται στις συμβάσεις ή τις διακηρύξεις. 

μστ. Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρασίας 
όταν η πρώτη αποβεί άγονη. 

μζ. Ελέγχει τους χρηματικούς τίτλους που διαβιβάζονται 
στο ταμείο από τις αρμόδιες υπηρεσίες και εκδίδει τα αποδει¬ 
κτικά παραλαβής εισπρακτέων εσόδων. 

μη. Ενεργεί πριν από κάθε χρηματική κατάθεση εκ μέρους 
των εισπρακτόρων έλεγχο των διπλοτύπων εισπράξεων, πα- 
ραλαμβάνει τις εισπράξεις κ.λπ. 

μθ. Εκδίδει τα γραμμάτια εισπράξεως των διαφόρων εσό¬ 
δων. 

ν. Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπράξεως 
κατά των οφειλετών. 

να. Επιμελείται την αναγκαστική είσπραξη των οφειλετών 
και τηρεί τα από το νόμο προβλεπόμενα βιβλία καταχωρή- 
σεως κατασχέσεων κ.λπ. 

νβ. Μεριμνά για την απόφαση των υπέρ τρίτων κρατήσεων 
και τηρεί όλα τα απαραίτητα για το σκοπό αυτό βιβλία. 

νγ. Τηρεί όλα από το νόμο λογιστικά βιβλία προβλεπόμενα 
εσόδων κ.λπ. 

νδ. Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προέρχεται 
στην πληρωμή των δικαιούχων σύμφωνα με τις οικείες διατά¬ 
ξεις περί λογιστικού των Δήμων και Κοινοτήτων. 

νε. Τηρεί τα από το νόμο λογιστικά βιβλία εξόδων, καταρτί¬ 
ζει τους μηνιαίους και ετήσιους λογαριασμούς της διαχείρι¬ 
σης εξόδων, συντάσσει τους στατιστικούς πίνακες που υπο¬ 
βάλλονται από τις υπηρεσίες, συγκεντρώνει τα στοιχεία που 
απαιτούνται για τον ετήσιο απολογισμό εξόδων και καταρτίζει 
τον απολογισμό. 

νστ. Επιμελείται της είσπραξης των βεβαιωμένων με ειδι¬ 
κούς χρηματικούς καταλόγους εσόδων. 

νζ. Επιμελείται την κοινοποίηση των ατομικών ή γενικών ή 
ειδικών προσκλήσεων προς τους οφειλέτες. 

νη. Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει την 
ενέργεια αυτή στον καθένα από τα οικεία αποσπάσματα των 
καταλόγων. 

νθ. Έχει την ευθύνη για την όλη λειτουργία της μηχανοργά¬ 
νωσης και μηχανογράφησης των υπηρεσιών του Συμβουλίου 
Περιοχής και επιβλέπει τη σωστή και αποτελεσματική λει¬ 
τουργία των εγκατεστημένων υπολογιστών στις υπηρεσίες 
αυτές. 

ξ. Παρακολουθεί, μελετά και αναλύει τα στατιστικά στοι¬ 
χεία των υπηρεσιών του Σ.Π. αλλά και όσων άλλων προέρχο¬ 
νται από διάφορες πηγές πληροφόρησης, με αποκλειστική 
εντολή του Προέδρου. 

ξα. Παρέχει πληροφορίες, πίνακες και ότι άλλο στατιστικό 
στοιχείο ήθελε ζητηθεί από τις υπηρεσίες του Σ.Π. και μόνο 
για τις δικές τους ανάγκες. 

ξβ. Παρέχει υπηρεσίες που αφορούν στην αστική και δημο¬ 
τική κατάσταση των πολιτών, 
ξγ. Παρέχει υπηρεσίες που αφορούν στην καθαριότητα, 
ξδ. Παρέχει υπηρεσίες που αφορούν στη μεταφορά μαθη¬ 
τών με σχολικά λεωφορεία. 

ξε. Παρέχει υπηρεσίες που αφορούν στη διοργάνωση πολι¬ 
τιστικών κατ/των. 

ξστ. Παρέχει υπηρεσίες που αφορούν στη χορήγηση 


αδειών λειτουργίας καταστημάτων. 

ξζ. Ακόμα ενημερώνει τους πολίτες για τα δικαιώματά τους 
και τις ενέργειες που απαιτούνται για τη διεκπεραίωση των 
υποθέσεών τους και τους εφοδιάζει με τα απαραίτητα πληρο¬ 
φοριακά στοιχεία και διαθέσιμα έντυπα που έχουν θέσει στη 
διάθεση του οι Δημόσιες Υπηρεσίες και οι ΟΤΑ μέλη του. 

ξη. Κατευθύνει τους πολίτες στη διεκπεραίωση των υποθέ¬ 
σεων τους και τους συμβουλεύει για την καλύτερη αντιμετώ¬ 
πιση των προβλημάτων τους. 

ξθ. Κατευθύνει και οργανώνει την επικοινωνία των πολιτών 
με τις υπηρεσίες του Σ.Π. 

ο. Δέχεται υποδείξεις και προτάσεις για αλλαγές, που συμ¬ 
βάλλουν στη βελτίωση της λειτουργίας του Σ.Π. και τη λήψη 
μέτρων που τους αφορά στα πλαίσια της γενικότερης προ¬ 
σπάθειας σχεδιασμού για την ανάπτυξη. 

Αρθρο 4 

Τμήμα Σχεδιασμού - Προγραμματισμού και 

Τεχνικής Υποστήριξης 

Στην αρμοδιότητα του Τμήματος αυτού ανήκουν: 1. α) Σύ¬ 
νταξη οικονομικών μελετών, β) Η παρακολούθηση προγραμ¬ 
μάτων Ευρωπαϊκής Ένωσης και υλοποίηση αυτών, γ) Η κα¬ 
τάρτιση των μεσοχρονίων και ετησίων τοπικών αναπτυξιακών 
προγραμμάτων της περιοχής, δ) Η αξιοποίηση των πλουτοπα- 
ραγωγικών πόρων διακοινοτικής ή διαδημοτικής σημασίας, ε) 

Η διατύπωση προτάσεων για την κατάρτιση των μεσοχρονίων 
Νομαρχιακών προγραμμάτων αναπτυξιακών και στ) Κάθε 
άλλη σχετική αρμοδιότητα που ήθελε ανατεθεί από τους άλ¬ 
λους ΟΤΑ μέλη του Συμβουλίου Περιοχής. 

2. α) Η σύνταξη μελετών για την εκτέλεση διακοινοτικών 
έργων και προμηθειών, β) Παρακολούθηση και επίβλεψη έρ¬ 
γων του Σ.Π. γ) Σύνταξη συγκριτικών πινάκων και λογαρια¬ 
σμών των έργων του Σ.Π. δ) Παροχή τεχνικών συμβουλίων 
τόσο στον Πρόεδρο του Δ.Σ. όσο και στα μέλη αυτού, ε) Υλο¬ 
ποίηση του πολεοδομικού σχεδιασμού στα πλαίσια των εγκε¬ 
κριμένων ζωνών οικιστικού ελέγχου (Ζ.Ο.Ε.) ή των ειδικών 
χωροταξικών μελετών και τήρηση των δεδομένων του κτημα¬ 
τολογίου της περιοχής του Σ.Π. στ) Μεριμνά για την εκτέλεση 
και λειτουργία διακοινοτικών έργων τεχνικής υποδομής και 
κοινωνικού εξοπλισμού, ζ) Μεριμνά για την προστασία του πε¬ 
ριβάλλοντος σε θέματα διακοινοτικής ή διαδημοτικής συνερ¬ 
γασίας. η) Κάθε άλλη σχετική αρμοδιότητα που ήθελε ανατε-^ 
θεί από τους ΟΤΑ μέλη του Συμβουλίου Περιοχής. 

Αρθρο 5 

Υπηρεσία Καθαριότητας 

1. Εργάτες Καθαριότητας 

Φροντίζουν για τη συλλογή των απορριμμάτων, από τις Κοι¬ 
νότητες - μέλη που έχουν αναθέσει την καθαριότητα στο Σ.Π. 
τα οποία έχουν συγκεντρωθεί σε κάδους απορριμμάτων ή και 
σε σακκούλες όπου δεν υπάρχει κάδος, φροντίζοντας με επι¬ 
μέλεια την καθαριότητα των κοινόχρηστων χώρων, πλατειών, 
οδών κεντρικών και μη πάρκων, ηρώων, μνημείων κ.λπ. 

Επίσης δύναται να τους ανατεθεί, κάθε άλλη αρμοδιότητα 
σχετική με την υπηρεσία τους από τους ΟΤΑ μέλη του Σ.Π. 
και τον Προϊστάμενό τους. 

2. Οδηγοί Απορριμματοφόρων αυτοκινήτων 
Φροντίζουν για την καλή λειτουργία των αυτοκινήτων και τη 

συντήρησή των, μεριμνούνε για τη φύλαξη των αποδείξεων 
καθώς και κάθε άλλου παραστατικού που σχετίζεται με αυτο¬ 
κίνητο (αποδείξεις - τιμολόγια καυσίμων κ.λπ. τηρώντας πα¬ 
ράλληλα και βιβλίο με τις χιλ. αποστάσεις που διανύουν η μέ¬ 
ρη σίως. 

Επίσης κάθε άλλη σχετική αρμοδιότητα που ήθελε ανατε¬ 
θεί από τους ΟΤΑ μέλη του Σ.Π. και του Προϊσταμένου τους. 

Άρθρο 6 

Του προσωπικού προΐοταται ο Πρόεδρος του Συμβουλίου 

Περιοχής και ο σε δεύτερο βαθμό ο προϊστάμενος των Διοικη¬ 
τικών Υπηρεσιών ο κατά βαθμό ανώτερος υπάλληλος. 

Αρθρο 7 

Από τις διατάξεις αυτής της απόφασης προκαλείται δαπάνη 
σε βάρος του προϋπολογισμού του Συμβουλίου Περιοχής, η 
οποία δεν μπορεί να προβλεφθεί με ακρίβεια ή έστω κατά 
προσέγγιση. 

Αρθρο 8 

Ο παρών Οργανισμός ισχύει από την ημερομηνία δημοσίευ¬ 
σής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Λάρισα, 21 Ιουλίου 1997 

Με εντολή Γεν. Γραμ. Περιφέρειας 
Ο Διευθυντής Περιφ. Διοίκησης 
Γ. ΜΠΟΥΚΗΣ 

-♦- 

Αριθ. 12825 (2) 

Τροποποίηση του Ο.Ε.Υ. του Δήμου Αμπελώνα 
Ν. Λάρισας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 8 παρ. 5 του Ν. 2307/95. 

β) Των άρθρων 15, 43, 35, 36 και 38 του Ν. 2190/94. 

γ) Του άρθρου 2 του Ν. 2081/92. 

2. Την 10η γνωμοδότηση του Υπηρεσιακού Συμβουλίου 
Υπαλλήλων Ο.Τ.Α. που διατυπώθηκε στο 3/97 πρακτικό του. 

3. Την 151 απόφαση του Δ.Σ. Αμπελώνα «Περί τροποποιή- 
σεως του Ο.Ε.Υ. του», αποφασίζουμε: 

Εγκρίνουμε την 151 απόφαση του Δ.Σ. Αμπελώνα με την 
οποία τροποποιείται ο Ο.Ε.Υ. ως εξής: 

Αρθρο 1 

Α. Αυτοτελές γραφείο Δημάρχου Τύπου και Δημοσίων σχέ¬ 
σεων. 

Β. Τμήμα Διοικητικών και Οικονομικών Υπηρεσιών. 

Γ. Τμήμα Τεχνικής Υπηρεσίας. 

Αρθρο 2 

Εσωτερική Διάρθρωση 

Α. Γραφείο Δημάρχου - Τύπου και Δημοσίων σχέσεων. 
Υπάγεται απευθείας στη δικαιοδοσία του Δημάρχου. 

Β. Τμήμα Διοικητικών και Οικονομικών Υπηρεσιών 

1. Διοικητικές Υπηρεσίες 

α. Γ ραφείο προϊσταμένου Διοικητικών Υπηρεσιών, 
β. Γραφείο Δημοτικού Συμβουλίου και Δημαρχιακής Επι¬ 
τροπής. 

γ. Γραφείο Προσωπικού. 

δ. Γραφείο Δημοτολογίου - Μητρώου και Ληξιαρχείου, 
ε. Γραφείο Πρωτοκόλλου, Διοίκησης, Αρχείου, Βιβλιοθή¬ 
κης. 

2. Οικονομικές Υπηρεσίες 

α. Γ ραφείο Λογιστηρίου και Προμηθειών, 
β. Γραφείο Δημοτικών προσόδων και περιουσίας. 

Γ. Τμήμα Τεχνικής Υπηρεσίας 
α. Γραφείο Προϊσταμένου Τεχνικών Υπηρεσιών, 
β. Γραφείο μελετών - εκτέλεσης έργων, κτηματολογίου, 
γ. Γραφείο κήπων, πάρκων και δενδροστοιχιών. 
δ. Γραφείο συντήρησης μηχανικού εξοπλισμού - κίνησης - 
καθαριότητας. 

ε. Γ ραφείο συντήρησης δικτύου φωτισμού, 
στ. Γ ραφείο δημοτικών σφαγείων. 


Γ ραφείο δημοτικού νεκροταφείου. 

Αρθρο 3 

Διάρθρωση θέσεων 

Οι θέσεις του προσωπικού διαρθρώνονται ως εξής: 

I. ΔΙΟΙΚΗΤΙΚΟ ΠΡΟΣΩΠΙΚΟ 

1. ΘΕΣΕΙΣ ΠΕΙ ΚΑΤΗΓΟΡΙΑΣ ΔΙΟΙΚΗΤΙΚΩΝ 

Δύο (2) θέσεις ΠΕΙ κατηγορίας Διοικητικού με βαθμούς 
Γ-Α'. 

2. ΘΕΣΕΙΣ ΔΕ2 ΚΑΤΗΓΟΡΙΑΣ ΔΙΟΙΚΗΤΙΚΩΝ 

Τρεις (3) θέσεις ΔΕ2 κατηγορίας Διοικητικού με βαθμούς 
Γ-Α'. 

3 ΘΕΣΕΙΣ ΕΛΕΓΚΤΩΝ ΕΣΟΔΩΝ - ΕΞΟΔΩΝ 
Τρεις (3) θέσεις ΔΕΙ 4 ελεγκτών εσόδων - εξόδων με βαθ¬ 
μούς Γ-Α'. 

4. ΘΕΣΕΙΣ ΔΗΜΟΤΙΚΩΝ ΕΙΣΠΡΑΚΤΟΡΩΝ 

Μία (1) θέση ΔΕΙ 5 εισπρακτόρων με βαθμούς Γ-Α'. 

5. ΘΕΣΕΙΣ ΥΕ16 ΚΛΗΤΗΡΩΝ 

Μία (1) θέση ΥΕ16 Κλητήρα με βαθμούς Δ'-Β'. 

II. ΤΕΧΝΙΚΟ ΠΡΟΣΩΠΙΚΟ 

1. ΘΕΣΕΙΣ ΚΑΤΗΓΟΡΙΑΣ ΠΕ3 ΠΟΛΙΤΙΚΩΝ ΜΗΧΑΝΙΚΩΝ 
Μία θέση (1) θέση κατηγορίας ΠΕ3 Πολιτικού μηχανικού με 

βαθμούς Γ-Α'. 

2. ΘΕΣΕΙΣ ΚΑΤΗΓΟΡΙΑΣ ΤΕ4 ΤΕΧΝΟΛΟΓΩΝ ΜΗΧΑΝΟ¬ 
ΛΟΓΩΝ 

Μία (1) θέση κατηγορίας ΤΕ4 Τεχνολόγων Μηχανολόγων 
με βαθμό Γ'-Α'. 

Ν. 1874/90 ΦΕΚ 73/20.5.1991 (τεύχος Ν.Π.Δ.Δ.). 

3. ΘΕΣΕΙΣ ΚΑΤΗΓΟΡΙΑΣ ΤΕ5, ΤΕΧΝΟΛΟΓΩΝ ΤΟΠΟΓΡΑ¬ 
ΦΩΝ ΜΗΧΑΝΙΚΩΝ 

Μία (1) θέση κατηγορίας ΤΕ5 Τεχν. Τοπ. μηχανικού με 
βαθμό Γ'-Α'. 

4. ΘΕΣΕΙΣ ΚΑΤΗΓΟΡΙΑΣ ΔΕ29 ΟΔΗΓΩΝ ΑΥΤ/ΤΩΝ 
Τρεις (3) θέσεις οδηγών αυτοκινήτων με βαθμούς Γ'-Α'. 

5. ΘΕΣΕΙΣ ΚΑΤΗΓΟΡΙΑΣ ΔΕ35 ΚΗΠΟΥΡΩΝ 
Μία (1) θέση κηπουρού με βαθμό Γ'-Α'. 

6. ΘΕΣΕΙΣ ΚΑΤΗΓΟΡΙΑΣ ΥΕ16 ΕΡΓΑΤΩΝ ΚΑΘΑΡΙΟΤΗ¬ 
ΤΑΣ 

Έξι (6) θέσεις κατηγορίας ΥΕ16 εργατ. καθαριότητας με 
βαθμούς Δ'-Β'. 

7. ΘΕΣΕΙΣ ΥΕ16 ΚΑΘΑΡΙΟΤΗΤΑΣ ΓΡΑΦΕΙΩΝ 

Μία (1) θέση κατηγορίας ΥΕ16 Καθαριότητας γραφείων με 
βαθμό Δ'-Β'. 

8. ΘΕΣΕΙΣ ΚΑΤΗΓΟΡΙΑΣ ΥΕ16 ΕΡΓΑΤΩΝ ΠΡΑΣΙΝΟΥ 
Δύο (2) θέσεις κατηγορίας ΥΕ16 με βαθμούς Δ'-Β'. 

9. ΘΕΣΕΙΣ ΥΕ16 ΓΕΝΙΚΩΝ ΚΑΘΗΚΟΝΤΩΝ 

Μία θέση ΥΕ16 εργάτης γενικών καθηκόντων με βαθμό 
Δ'-Β'. 

Α. Όλες οι θέσεις των παραπάνω προσωρινών κλάδων κα- 
ταργούνται, μόλις κενωθούν σύμφωνα με τα άρθρα των ανω¬ 
τέρω Νόμων και της υπουργικής απόφασης. 

Β. Όλες οι θέσεις που σήμερα είναι προσωποπαγείς και οι 
οποίες προτείνονται με το νέο Ο.Ε.Υ. και ως τακτικές καλύ¬ 
πτονται, μόνον εφόσον αποχωρεί κάποιος υπάλληλος από 
προσωποπαγή θέση. 

ΑΝΤΙΚΕΙΜΕΝΑ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Α. Γραφείο Δημάρχου, τύπου και δημοσίων σχέσεων 
Φροντίζει για την οργάνωση κάθε γιορτής και εκδήλωσης, 
του Δήμου. 

Τηρεί το βιβλίο εθνικών και τοπικών εορτών και επετείων 
και καταρτίζει τα προγράμματα αυτών. 

Εφαρμόζει τις σχετικές διατάξεις που καθορίζουν το πρω¬ 
τόκολλο και την εθιμοτυπία. Παρακολουθεί τα δημοσιεύματα 
του τύπου που αφορούν το Δήμο και συντάσσει σε συνεν¬ 
νόηση με το Δήμαρχο απαντήσεις και δελτία τύπου και τα 
στέλνει στις εφημερίδες για δημοσίευσή τους. 

Φροντίζει επίσης για το σημαιοστολισμό και γιορταστικό 
διάκοσμο του Δημαρχείου και της Πόλης, καθώς και για τον 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7633 


εφοδιασμό με τα αναγκαία για κάθε περίπτωση μέσα. 

Β. ΤΜΗΜΑ ΔΙΟΙΚΗΤΙΚΟΝ ΚΑΙ ΟΙΚΟΝΟΜΙΚΟΝ ΥΠΗΡΕ¬ 
ΣΙΩΝ 

1. Γραφείο Προϊσταμένου Διοικητικών Υπηρεσιών 
Προΐσταται των γραφείων που υπάγονται στις Διοικητικές 

Υπηρεσίες, ασκεί έλεγχο και γενική εποπτεία των γραφείων 
αρμοδιότητας Διοικητικών - Οικονομικών Υπηρεσιών. Συντο¬ 
νίζει και κατευθύνει την όλη υπηρεσία, όπως κατανέμεται 
κατά γραφείο σύμφωνα με τις διατάξεις του παρόντος Οργα¬ 
νισμού, παραλαμβάνει και χαρακτηρίζει την αλληλογραφία 
αρμοδιότητας της υπηρεσίας και διανέμει στη δικαιοδοσία 
γραφεία για ενέργεια. Μονογράφει όλα τα έγγραφα που είναι 
στη δικαιοδοσία του, μεριμνά για την τοιχοκόλληση των δια¬ 
κηρύξεων και εγγράφων διαφόρων αρχών. Μεριμνά και για 
τον καθορισμό των ορίων της Διοικητικής περιφέρειας του 
Δήμου. Εποπτεύει τα της κατάρτισης του πρ/σμού και της πο¬ 
ρείας αυτού. Παρακολουθεί τη Νομολογία που αφορά τους 
ΟΤΑ και επιλαμβάνεται της ενημέρωσης των γραφείων που 
υπάγονται στην υπηρεσία για θέματα αρμοδιότητάς της. 

Εποπτεύει τα της υπηρεσιακής κατάστασης και μεταβολών 
των υπαλλήλων του Δήμου. 

2. Γραφείο Δημοτικού Συμβουλίου και Δημαρχιακής Επι¬ 
τροπής 

Φροντίζει σε συνεργασία με τον Πρόεδρο του Δ.Σ. και το 
Δήμαρχο για την κατάρτιση, της ημερήσιας διάταξης των θε¬ 
μάτων που θα συζητηθούν στο Συμβούλιο και τη Δημαρχιακή 
Επιτροπή, τηρώντας τις σχετικές διατάξεις του Δημοτικού - 
Κοινοτικού Κώδικα. Τηρεί τα πρακτικά των συνεδριάσεων του 
Δημοτικού Συμβουλίου και της Δημαρχιακής Επιτροπής και 
συντάσσει τις αποφάσεις που παίρνονται για κάθε ζήτημα. 

Μεριμνά για τη νομότυπη διατύπωση των αποφάσεων 
εφαρμόζοντας τις σχετικές διατάξεις των Νόμων, Δ/των κ.λπ. 
στις οποίες πρέπει να στηρίζεται το θέμα που αποφασίσθηκε 
από το Δημοτικό Συμβούλιο. Στη συνέχεια φροντίζει για την 
έγκαιρη υποβολή των αποφάσεων στη Νομολογία, σύμφωνα 
με τις διατάξεις του Δημοτικού και Κοινοτικού Κώδικα. Παρα¬ 
κολουθεί, επίσης την πορεία των αποφάσεων στο στάδιο της 
επικύρωσης του από τη Νομαρχία όσο και στο στάδιο της 
εφαρογής τους, κοινοποιώντας αυτές στα αρμόδια γραφεία 
και υπηρεσίες. 

Γ ραφείο προσωπικού 

Φροντίζει το βιβλίο πράξεων του Δημάρχου και την κοινο¬ 
ποίηση αρμοδίως των πράξεων αυτών. Παρακολουθεί τη Νο¬ 
μοθεσία και τη Νομολογία σχετίζονται με την πρόσληψη των 
υπαλλήλων και λοιπού προσωπικού του Δήμου. Εποπτεύει για 
την τήρηση του αρχείου ΦΕΚ και των Νόμων. Επιλαμβάνεται 
όλων των θεμάτων που ανάγονται στο προσωπικό του Δήμου 
και το συνταξιοδοτικό. 

Εφαρμόζει την εν γένει Νομολογία και Νομολογία που 
αφορά τους Δημοτικούς υπαλλήλους τους επί σχέση εργα¬ 
σίας Δημοσίου και Ι.Δ. Κοινοποιεί τις μεταβολές που επέρχο¬ 
νται επί της μισθοδοσίας του προσωπικού στην οικονομική 
υπηρεσία, τηρεί το μητρώο υπαλλήλων και τους φακέλους 
αυτών. 

Μεριμνά για την κατάταξη αυτών σε βαθμούς και μισθολο- 
γικά κλιμάκια σύμφωνα με τις διατάξεις του Ν. 1586/86 και 
1505/84 τις καταστάσεις προακτέων υπαλλήλων. 

Επιμελείται των τοποθετήσεων υπαλλήλων σε γραφεία και 
υπηρεσίες, και των αδειών του προσωπικού και γενικά κάνει 
κάθε εργασία που αφορά το διορισμό, τη μονιμοποίηση και 
την απόλυση υπαλλήλων κ.λπ. υπηρεσιακές μεταβολές αυ¬ 
τών. 

Παρακολουθεί την έγκαιρη προσέλευση του προσωπικού 
και γενικά, την τήρηση απ’ αυτό του κανονικού ωραρίου εργα¬ 
σίας αναφέροντας στο Δήμαρχο ή τον Προϊστάμενο Διοικητι¬ 
κών - Οικονομικών Υπηρεσιών κάθε περίπτωση παράβα¬ 
σης· . Γ . 

Γραφείο Δημοτολογίου - Μητρώου και Ληξιαρχείου 


Φροντίζει για τη σύνταξη του Δημοτολογίου και του ετησίου 
Μητρώου Αρρένων καθώς και για την ενημέρωση των βιβλίων 
αυτών, σύμφωνα με τις σχετικές περί δημοτολογίου και Μη¬ 
τρώου Αρρένων διατάξεις που ισχύον κάθε φορά. Εφαρμόζει 
τις διατάξεις που ισχύουν για τον πολιτικό γάμο καθώς επίσης 
και τον Κώδικα Ιθαγένειας. 

Ως προς το Ληξιαρχείο 

Φροντίζει για τη σύνταξη των Ληξιαρχικών πράξεων γάμου, 
γεννήσεως, θανάτων σύμφωνα με τις διατάξεις της σχετικής 
νομοθεσίας τις οποίες βιβλιοδετεί κάθε χρόνο και φυλάσσει 
στο αρχείο. 

Εκδίδει αντίγραφα ή απόσπασμα αυτών συντάσσει τα μη¬ 
νιαία δελτία, καταστάσεις κ.λπ. από τις οποίες φαίνεται η κί¬ 
νηση του Ληξιαρχείου κάθε μήνα και τις οποίες υποβάλλει 
στις διάφορες υπηρεσίες. 

Διεξάγει κάθε άλλη εργασία σχετική με το Ληξιαρχείο σε 
εφαρμογή των διατάξεων της σχετικής Νομοθεσίας. 

Γραφείο Πρωτοκόλλου - Δ/νσης - Αρχείου και Βιβλιοθή¬ 
κης 

Μεριμνά για την καταχώρηση αυθημερόν στο πρωτόκολλο 
του Δήμου των εισερχομένων εγγράφων, τη συσχέτιση αυ¬ 
τών, την εγγραφή στο βιβλίο; διανομής, την αυθημερόν παρά¬ 
δοση στις οικείες υπηρεσίες και αυτοτελή γραφεία για ενέρ¬ 
γεια παραλαβή μετά την εκτέλεση και διεκπεραίωση των σχε¬ 
δίων την καταχώρηση τους στο πρωτόκολλο και ευρετήριο 
των εξερχομένων και την παράδοση αυτού στο αρχείο ή επι¬ 
στροφή στις αρμόδιες υπηρεσίες και γραφεία εφόσον σημει- 
ώνοναι και επιστρεπτέα. Την παραλαβή και ταξινόμηση τους 
για το Αρχείο προοριζομένων εγγράφων. 

Μεριμνά για την αντιγραφή ή δακτυλογράφηση ή πολιτο¬ 
γράφηση των καθαρών εγγράφων και καταχώρηση αυτών στα 
βιβλία διεκπεραίωσης και επίδοσης φακέλλων διεκπεραίωση 
αποστολή αυθημερόν, και ταξινόμηση των σχεδίων αυτών στο 
Αρχείο, για τοποθέτηση στους οικείους φακέλους. 

Γενικότερα μεριμνά για την εκτέλεση κάθε υπηρεσίας και 
εργασίας που έχει σχέση με το γραφείο πρωτοκόλλου, διεκ¬ 
περαίωσης και Αρχείου υπό την εποπτεία του Προϊσταμένου 
των Διοικητικών, Οικ. Υπηρεσιών. Τέλος μεριμνά για την 
ομαλή λειτουργία και φύλαξη των βιβλίων της Δημοτικής Βι¬ 
βλιοθήκης. 

Γραφείο Λογιστηρίου και Προμηθειών 
Διεξάγει κάθε εργασία σχετική με την εκκαθάριση των δα¬ 
πανών σύμφωνα με τις διατάξεις του λογιστικού των Δήμων 
και Κοινοτήτων. 

Παρακολουθεί την εκτέλεση του πρ/σμού και εισηγείται 
την αναμόρφωσή τους. 

Εκδίδει τις μισθοδοτικές καταστάσεις όλου του προσωπι¬ 
κού και τα χρηματικά εντάλματα για κάθε δαπάνη του Δήμου. 
Συντάσσει το σχέδιο του πρ/σμού και το παραδίδει στο Δή¬ 
μαρχο. Τηρεί τα λογιστικά βιβλία που προβλέπονται από τα 
διατάγματα περί οικονομικής δ/σεως και λογιστικού των Δή¬ 
μων και Κοινοτήτων. 

Μεριμνά για τις αποδόσεις λογ/κών των υπό του Δημάρχου, 
εκτελουμένων με αποδόσεις λογ/σμού έργων και προμη¬ 
θειών και ασκεί γενικά κάθε εργασία που έχει σχέση με την 
εκκαθάριση δαπανών. 

Ενεργεί τις προμήθειες του Δήμου σύμφωνα με τις διατά¬ 
ξεις του Π.Δ/τος περί προμηθειών των ΟΤΑ και κάθε διάταξη 
Νόμων ή διαταγμάτων που έχουν σχέση με τις προμήθειες. 
Γραφείο Δημοτικών Προσόδων και Περιουσίας 
Φροντίζει για τη διεξαγωγή κάθε εργασίας που αφορά την 
επιβολή φόρων τελών και δικαιωμάτων σύμφωνα με τις διατά¬ 
ξεις που ισχύουν και την έγκαιρη βεβαίωση για την είσπραξη 
αυτών. 

Μεριμνά για τις εκμισθώσεις - εκποιήσεις ή εκμεταλλεύ¬ 
σεις των αστικών και αγροτικών κτημάτων του Δήμου. Επιμε¬ 
λείται της ακριβούς εκτέλεσης των όρων εκποίησης, εκμί- 
σθωσης της κινητής και ακινήτου περιουσίας του Δήμου και 

της χρήσης αυτών. Της καλής συντήρησης και λειτουργίας και 
τη βεβαίωση των από την εκποίηση ή εκμίσθωση ή εκμετάλ¬ 
λευση προσόδων. 

Επιμελείται κάθε υπηρεσίας, σχετικής, με την κτηματική 
περιουσία του Δήμου, της σύνταξης των σχεδίων, διακηρύ¬ 
ξεων, δημοπρασιών, μισθώσεων ή εκποιήσεων κινητών και 
ακινήτων του Δήμου. 

Φροντίζει για την κατάρτιση την απογραφή των μισθωτικών 
συμβάσεων με τον προϊστάμενο των υπηρεσιών και το Νομικό 
Σύμβουλο του Δήμου. 

Παρακολουθεί το χρόνο λήξης της μίσθωσης των ακινήτων 
του Δήμου και της έγκαιρης ενέργειας των νομίμων για τη διε¬ 
ξαγωγή δημοπρασιών. 

Τηρεί βιβλίο στο οποίο θα φαίνονται οι μισθώσεις κάθε ακι¬ 
νήτου, το μίσθωμα ο χρόνος έναρξης και η λήξη της μίσθωσης 
και το φροντίζει για το σχηματισμό φακέλων για κάθε μί¬ 
σθωση που θα περιέχει όλα τα θεμελιούμενα στοιχεία και τέ¬ 
λος προσφέρει γενικά κάθε υπηρεσία που προβλέπεται από 
τις διατάξεις των Δήμων και Κοινοτήτων. 

ΤΜΗΜΑ ΤΕΧΝΙΚΗΣ ΥΠΗΡΕΣΙΑΣ 
Γραφείο Προϊσταμένου Τεχνικών Υπηρεσιών 
θεωρεί τις μελέτες κάθε φύσης και προμηθειών που ο νό¬ 
μος επιβάλλει, καθώς και τις πολεοδομικές και τοπογραφικές 
εργασίες. 

Παρακολουθεί την όλη τεχνική υπηρεσία του Δήμου και του 
προσωπικού αυτής. Επιμελείται των κατευθύνσεων επί των 
ενεργειών των τεχνικών υπηρεσιών. 

Σχεδιάζει και εισηγείται στο Δημοτικό Συμβούλιο το πρό¬ 
γραμμα εκτελεστέων έργων του Δήμου. Εποπτεύει την εκπό¬ 
νηση μελετών καθώς και την εκτέλεση των έργων και προμη¬ 
θειών που ενσωματώνονται στα έργα και θεωρεί τις τελικές 
επιμετρήσεις εισηγείται κάθε δαπάνη εκτέλεσης έργων και 
προμηθειών και θεωρεί τις οικείες καταστάσεις, λογαρια¬ 
σμούς και λοιπά παραστατικά έγγραφα. 

Επιμελείται για τη διενέργεια των δημοπρασιών εκτέλεσης 
έργων και προμηθειών που έχουν σχέση με τα έργα καθώς και 
για την έγκριση των πρακτικών αυτών από τα αρμόδια όργανα. 

Μεριμνά για την κατά τις κείμενες διατάξεις διενέργεια των 
παραλαβών εκτελουμένων έργων και προμηθειών καθώς και 
για την εν συνεχεία έγκριση των τεχνικών πρωτοκόλλων πα¬ 
ραλαβής. 

Τηρεί βιβλίο των υπαρχόντων μηχανημάτων και λοιπών τε¬ 
χνικών ειδών, αναθέτει στο υπ’ αυτό τεχνικό προσωπικό την 
παρακολούθηση της σύμφωνα με το νόμο και τις συμβάσεις 
εντέχνου εκτέλεσης των έργων, πάσης φύσεως είτε με εργο¬ 
λαβία είτε ανάθεση είτε με αυτεπιστασία, εισηγούμενο εγκαί¬ 
ρως τη σύσταση του απαιτούμενου συνεργείου καθώς και για 
την αγορά του αναγκαιούντος τεχνικού εξοπλισμού και των 
απαραίτητων εργαλείων. 

Ο προϊστάμενος του γραφείου αυτού προΐσταται όλου του 
τεχνικού τμήματος αποτελεί το τεχνικό σύμβουλο του Δήμου 
και παρίσταται στις συνεδριάσεις του Δημοτικού Συμβουλίου 
όταν συ ζητείται τεχνικής φύσεως θέματα. 

Γραφείο μελετών - εκτέλεσης έργων και κτηματολογίου 
Φροντίζει για την έκδοση αδειών. Επιμελείται την πλήρωη 
αποκατάσταση των οδών, πλατειών και κοινοχρήστων χώρων. 
Εκπονεί τις μελέτες έργων και προμηθειών και επιμελεί της 
επίβλεψης και εκτέλεσης των κάθε φύσεως έργων του Δή¬ 
μου καθώς και τη συντήρηση αυτών. 

Εκτελεί τις κάθε φύσεως τοπογραφικές εργασίες συνα¬ 
φείς με μελέτες κατασκευής τεχνικών έργων οποιοσδήποτε 

φύσεως. 

Επιμελείται των τοπογραφικών και κτηματολογικών αποτυ¬ 
πώσεων για την επέκταση ή τροποποίηση ίου εγκεκριμένου 
ρυμοτομικού σχεδίου της πόλης καθώς και για τη σύνταξη των 
διαγραμμάτων και κτηματολογικών πινάκων που συνοδεύουν 
τις πράξεις αναλογισμού αποζημιώσεως. 

Αν ο επισπεύδων την εφαρμογή ή επέκταση ή τροποποίηση 


του εγκεκριμένου ρυμοτομικού σχεδίου είναι ο Δήμος, φρο¬ 
ντίζει για τη λήψη στοιχείων για την εκπόνηση των μελετών 
και για τη χορήγηση των υψομέτρων σ’ αυτούς που οικοδο¬ 
μούν. 

Στη λήψη επιμετρικών και απολογιστικών στοιχείων εκτε- 
λεσθέντων έργων επιμελείται για τη σύνταξη κτηματογραφι- 
κών διαγραμμάτων, δημοτικών κτημάτων και γηπέδων και 
κάθε τυπογραφικής εργασίας για την εφαρμογή του τεχνικού 
προγράμματος του Δήμου. 

Φροντίζει τα της καταρτίσεως του κτηματολογίου του Δή¬ 
μου και ενημέρωσης αυτού σύμφωνα με τις διατάξεις του Δη¬ 
μοτικού και Κοινοτικού Κώδικα και του Δ/τος περί δημοτικού 
και κοινοτικού κώδικα κτηματολογίου και τέλος ασκεί και αρ¬ 
μοδιότητα που έχει σχέση με το γραφείο αυτό και που προ- 
βλέπονται από τις ισχύουσες διατάξεις. 

Γραφείο Κήπων - Πάρκων και δενδροστοιχείων 
Μεριμνά για την εκτέλεση έργων, διαμορφώσεις εγκατα- 
ατάσεως και συντηρήσεως πρασίνου. Αντιμετωπίζει άμεσα 
κάθε περίπτωση φθοράς πρασίνου. 

Μεριμνά για το πότισμα, κλάδεμα, σπορά, σκάλισμα, λί¬ 
πανση και λήψη μέτρων προστασίας ασθενειών πρασίνου 
εφαρμόζουν προγράμματα καταπολέμησης των παραπάνω 
ασθενειών. 

Παρακολουθεί την εργασία του εργατοτεχνικού προσωπι¬ 
κού του γραφείου και παρέχει έγκαιρα τα αναγκαία στοιχεία 
του παραπάνω προσωπικού στα αρμόδια γραφεία για την αντι¬ 
μετώπιση κάθε θέματος που αφορά το προσωπικό αυτού (μι¬ 
σθοδοσία κ.λπ.). 

Φροντίζει για την εκτέλεση έργων και προμηθειών υλικών 
χώρων αναψυχής και παιδιάς σε άλση και κοινοχρήστους χώ¬ 
ρους του Δήμου καθώς και για τη συντήρηση αυτών. 

Οργανώνει την εργασία εποπτείας όλων των χώρων αναψυ¬ 
χής ως και τη λειτουργία των εγκαταστάσεων εξωραϊσμού και 
ψυχαγωγίας. 

Αντιμετωπίζει κάθε περίπτωση φθορά εγκαταστάσεως και 
εξωραϊσμού. 

Επιμελείται της καθαριότητας των χώρων πρασίνου και 
αναψυχής και της διατήρησης καλής εμφανίσεως αυτών. 

Ενεργεί κάθε πράξη που έχει σχέση με την ανάπτυξη και 
συντήρηση του πρασίνου καθώς και για την ίδρυση, λειτουρ¬ 
γία, συντήρηση και ασφάλεια των εγκαταστάσεων παιδικών 
χαρών. 

Γραφείο Κίνησης - Καθαριότητας 

Στην αρμοδιότητα του γραφείου αυτού υπάγονται: 

Η μέριμνα για την επισκευή, συντήρηση και καλή λειτουργία 
δημοτικών αυτ/των και εν γένει του δημοτικού τροχαίου υλι¬ 
κού. 

Ο έλεγχος της κατανάλωσης καυσίμων των ανωτέρω οχη¬ 
μάτων η τήρηση βιβλίων καυσίμων και λιπαντικών. 

Η τήρηση του βιβλίου μητρώου αυτοκινήτων και δελτίουκι- 
νήσεως για το καθένα απ' αυτά. 

Η ευθύνη για τη φύλαξη και ασφάλεια του τροχαίου υλικού 
μηχανημάτων και εγκαταστάσεων καθώς και κάθε φύσεως κι¬ 
νητής και ακινήτου περιουσίας που βρίσκεται στο Δημοτικό 
σταθμό αυτοκινήτων και τηρεί τα ανάλογα για κάθε περί¬ 
πτωση βιβλία. 

Τέλος τη ρύθμιση της κινήσεως των αυτοκινήτων του Δή¬ 
μου, τον έλεγχο, της κίνησης αυτών ως και την έκδοση των 
σχετικών δελτίων, προμήθειας καυσίμων. 

Η επίβλεψη της κανονικής εργασίας, καθαριότητας, η διε¬ 
ξαγωγή κάθε υπηρεσίας που ανάγεται σε ζητήματα καθαριό¬ 
τητας και υγείας της πόλης και των συνοικιών. 

Η εκπόνηση μελετών που έχουν σχέση με τη λειτουργία και 
την πρόοδο της καθαριότητας και των χρησιμοποιημένων μέ¬ 
σων. , . . 

Η περισυλλογή και αποκομιδή των οικιακών, οδικως απορ/ 
των της πόλης και των ομοίων, ακαλύπτων χώρων, η καθαριό- 

τητα και η πλύση των οδών πλατειών δημοτικών αγορών, και 
λαϊκών αγορών κ.λπ. 

Η επίβλεψη σε συνεννόηση με τις άλλες υπηρεσίες του Δή¬ 
μου του καθαρισμού της πόλης, ήτοι ασβεστόχρηση, απολυ¬ 
μάνσεις ασκεπών χώρων, διαρρυθμίσεις ακάλυπτων οχετών, 
ρεμάτων, επιχώσεις λάκων όπου υπάρχουν στάσιμα νερά 
κ.λπ. 

Η παρακολούθηση και εποπτεία της εργασίας του εργατο- 
τεχνικού προσωπικού καθαριότητας, η παροχή έγκαιρα των 
απαραιτήτων στοιχείων στο αρμόδιο γραφείο για την αντιμε¬ 
τώπιση κάθε θέματος που αφορά το προσωπικό του γραφείου 
(μισθοδοσία κ.λπ.), ελέγχει την εφαρμογή ή μέτρων προστα¬ 
σίας του περιβάλλοντος όπου ο Δήμος ασκεί τέτοια αρμοδιό- 
•τητα και συνεργάζεται με το γραφείο δημοσίων σχέσεων για 
το στολισμό και την εκτέλεση των απαραιτήτως εργασιών και 
τις τελετές και άλλες εκδηλώσεις του Δήμου. 

Γραφείο συντήρησης δικτύου φωτισμού 

Στην αρμοδιότητα του γραφείου αυτού ανήκουν η συντή¬ 
ρηση και η καλή λειτουργία του δικτύου ηλεκτροφωτισμού, η 
μέριμνα επέκτασης δικτύου φωτισμού και των εν γένει ηλε¬ 
κτρικών εγκαταστάσεων του Δήμου και ηλεκτρολογικού του 
εξοπλισμού, η φροντίδα για την τοποθέτηση μεταφωνικών 
εγκαταστάσεων κ.λπ. για τις θετικές γιορτές, πανήγυρεις και 
λοιπές εορταστικές εκδηλώσεις και η συλλογή και φύλαξη αυ¬ 
τών μετά τις εκδηλώσεις. 

Γραφείο Δημοτικών Σφαγείων 

Επιμελείται την καθαριότητα των δημοτικών σφαγείων, 
φροντίζει για την καλή λειτουργία των μηχανικών και λοιπών 
εγκαταστάσεων και για τη συντήρηση αυτών, ρυθμίζει την κί¬ 
νηση των σφαζομένων ζώων, σε συνεργασία με τις αρμόδιες 
υπηρεονομικής. 

Επιμελείται την τήρηση των όρων υγιεινής των σφαγείων. 
Μεριμνά για τη βεβαιότητα και είσπραξη του τέλους χρήσεως 
δημοτικών σφαγείων και γενικά, εκτελεί κάθε εργασία που 
προβλέπονται από τον κανονισμό λειτουργίας των δημοτικών 
σφαγείων. 

Υπηρεσία Δημοτικού Νεκροταφείου 

Επιμελείται για την καθαριότητα συντήρηση και ομαλή λει¬ 
τουργία του Δημοτικού νεκροταφείου (ταφή - εκταφή νε¬ 
κρών) και γενικά, εκτελεί κάθε εργασία που προβλέπεται από 
τον κανονισμό λειτουργίας δημοτ. νεκροταφείου. 

Αρθρο 5 

Διορισμοί προσόντα λοιπές υπηρεσιακές ανάγκες τα σχε¬ 
τικά με το διορισμό τα ειδικά προσόντα, τα καθήκοντα, τους 
περιουρισμούς, της αστικής ευθύνης, τα δικαιώματα και τις 
υποχρεώσεις, των μεταβολών τις καταστάσεις της λύσης 2 
της υπαλληλικής σχέσεως, του πειθαρχικού δικαίου του προ¬ 
σωπικού του παρόντος οργανισμού προβλέπονται και ρυθμί¬ 
ζονται από τις διατάξεις του Ν. 1188/81 και του κατ’ εξουσιο¬ 
δότηση του άρθρου 320 του ίδιου νόμου εκδοθέντων ή εκδο- 
θησομένων Δ/κών και Νόμων ή Δ/κών που ισχύουν για τους 
υπαλλήλους του Δημοσίου και λοιπών ΝΠΔΔ που έχουν ανά¬ 
λογη εφαρμογή και για τους υπαλλήλους των ΟΤΑ. 

Άρθρο 6 

Η κατανομή του προσωπικού στα γραφεία ενεργείται, με 
απόφαση του Δημάρχου. 

Άρθρο 7 

Την αρμοδιότητα σε αντικείμενα που δεν κατονομάζονται 
στον παραπάνω Οργανισμό κανονίζει ο Δήμαρχος με από¬ 
φασή του. 

Άρθρο 8 

Οι Προϊστάμενοι τμημάτων ορίζονται ως εξής: 

1) Για το τμήμα Διοικητικών και Οικονομικών υπηρεσιών 

Υπάλληλοι κλάδου ΠΕΙ και ελλείψει αυτών υπάλληλοι κλά¬ 
δου ΔΕΙ. 


2) Για το τμήμα Τεχνικής Υπηρεσίας 

Υπάλληλοι κλάδου ΠΕ3 ή ΠΕ6 και ελλείψει αυτών υπάλλη¬ 
λοι κλάδου ΤΕ3 και ελλείψει και αυτών υπάλληλοι κλάδου 
ΔΕ5. 

Άρθρο 9 

Μεταβατικές διατάξεις 

Από την ημερομηνία που θα ισχύει ο Οργανισμός αυτός 
παύει να ισχύει ο Ο.Ε.Υ. του Δήμου που ψηφίσθηκε με την 
55/1987 απόφαση του Διοικητικού Συμβουλίου και εγκρί- 
θηκε με την 22141/1988 απόφαση της Νομαρχίας Λάρισας 
καθώς και κάθε άλλη απόφαση που έχει σχέση με την τροπο¬ 
ποίηση ή προσαρμογή του Ο.Ε.Υ. του Δήμου. 

Η ετήσια δαπάνη των προτεινομένων θέσεων του Ο.Ε.Υ. 
Αμπελώνα σε διοικητικό και τεχνικό προσωπικό είναι 
92.093.368 δρχ. Από τις βεβαιώσεις της Δ.Ο.Υ. Τυρνάβου 
προκύπτει ότι: 

Την τακτική έσοδα του 1994 ήταν 183.055.021 δρχ. 

Την τακτική έσοδα του 1995 ήταν 185.639.540 δρχ. 

Άρα ο μέσος όρος τοιν τακτικών εσόδων είναι 
184.347.280. 

Επειδή με το άρθρο 12 παρ. 3 του Ν. 2307/95 και το εδά¬ 
φιο γ της παρ. 2 του άρθρου 3 του Ν. 1188/81 η δαπάνη των 
προτεινομένων θέσεων πολλαπλασιαζόμενη επί δύο (2) δηλ. 
92.093.368 χ 2 = 184.186.736 δρχ. είναι μικρότερη από το 
μέσο όρο των τακτικών εσόδων των δύο τελευταίων ετών που 
είναι 184.347.280 δρχ. 

Από τις διατάξεις αυτής της απόφασης προκαλείται δαπάνη 
σε βάρος προϋπολογισμού του Δήμου Αμπελώνα η οποία δεν 
μπορεί να προβλεφθεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Λάρισα, 17 Ιουλίου 1997 

Με εντολή Γ εν. Γ ραμ. Περιφέρειας 
Ο Διευθυντής Περιφ. Διοίκησης 
Γ. ΜΠΟΥΚΗΣ 

- + - 

Αριθ. 3142 (3) 

Διάλυση αμιγούς κοινοτικής επιχείρησης στο Ν. Σάμου. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 
Έχοντας υπόψη: 

1. Τις διατάξεις των άρθρων 277 και 284 του Π.Δ/τος 410/ 
1995 «Δημοτικός και Κοινοτικός Κώδικας». 

2. Τις όμοιες του άρθρου 14 του Νόμου 2399/96 «Αναπλή- 
ρωση Περιφερειακού Διευθυντή» σε συνδυασμό με την αριθ. 
470/17.5.1997 απόφαση Γεν. Γραμματέα Περιφέρειας Β. Αι¬ 
γαίου, περί ορισμού Αναπληρωτή Περιφερειακού Διευθυντή, 
Νομού Σάμου. 

3. Την παρ. 1 του άρθρου 4 της υπ' αριθ. 25027/9.4.1984 
απόφασης Υπουργού Εσωτερικών (ΦΕΚ 244/84 τ. Β'). 

4. Την αριθ. 75/16.1.1996 απόφαση Περιφερειακού Διευ¬ 
θυντή Σάμου «Σύσταση αμιγούς Κοινοτικής Επιχείρησης» με 
την επωνυμία «Αναπτυξιακή Τουριστική Επιχείρηση Βουρλιω- 
τών», όπωςδημοσιεύθηκε στο ΦΕΚ 74/5.2.1996 τεύχος Β'. 

5. Την αριθ. 16/27.6.1997 απόφαση του Κοινοτικού Συμ¬ 
βουλίου Βουρλιωτών περί διάλυσης της αμιγούς Κοιν. Επιχεί¬ 
ρησης. 

6. Την αριθ. 1/12.6.1997 απόφαση του Διοικητικού Συμβου¬ 
λίου της Αναπτυξιακής Τουριστικής Επιχείρησης Βουρλιωτών. 

7. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Εγκρίνουμε την αριθ. 16/27.6.1997 απόφαση του Κοινοτι- 

κού Συμβουλίου Βουρλιωτών Νομού Σάμου, για την οριστική 
διάλυση της αμιγούς Κοινοτικής Επιχείρησης με την επωνυ¬ 
μία «ΑΝΑΠΤΥΞΙΑΚΗ ΤΟΥΡΙΣΤΙΚΗ ΕΠΙΧΕΙΡΗΣΗ ΒΟΥΡΛΙΩ- 
ΤΩΝ», με τη διαδικασία που ορίζει η παράγραφος 9 της συ¬ 
στατικής πράξης. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Σάμος, 23 Ιουλίου 1997 

Με εντολή Γεν. Τραμ. Περιφέρειας 
Ο Αναπλ. Περιφ. Διευθυντή 
ΕΜ. ΧΑΤΖΗΜΙΧΑΛΗΣ 

-♦- 

Αριθ. 2030 ( 4 > 

Τριετής απαγόρευση κυνηγίου στο Ν. Σάμου. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΣΑΜΟΥ 
Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/96 που 
προστέθηκε με τοάρθρ. 7 παρ. 3 τυ Ν. 177/75 «περίαντικα- 
ταστάσεως και συμπληρώσεως διατάξεων τινων του Νομοθε¬ 
τικού Διατάγματος 86/69 περί «Δασικού Κωδικός». 

2. Τις διατάξεις της αριθ. 414985/29.11.1985 (ΦΕΚ 757/ 
Β 718.12.85) κοινής απόφασης των Υφυπουργού Εθνικής Οι¬ 
κονομίας και Αναπληρωτή Υπουργού Γεωργίας «Μέτρα Δια¬ 
χείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α722.3.1993) 
«Περί καθορισμού αρμοδιοτήτων που διατηρούνται από τον 
Υπουργό και τις περιφερειακές αρχές ή όργανα διανομαρχια- 
κού επιπέδου του Υπ. Γεωργίας». 

4. Τις διατάξεις του Ν. 2218/1994 (ΦΕΚ 90/Α713.6.94) 
Ίδρυση Νομαρχιακής Αυτοδιοίκησης, τροποποίηση διατά¬ 
ξεων για την Πρωτοβάθμια Αυτοδιοίκηση και την Περιφέρεια 
και άλλες διατάξεις. 

5. Τις διατάξεις του Ν. 2240/1994 (ΦΕΚ 153/Α /16.9.94) 
συμπλήρωση διατάξεων για τη Νομαρχιακή Αυτοδιοίκηση και 
άλλες διατάξεις. 

6. Το άρθρο 29Α του Ν. 1558/85 Κυβέρνηση και Κυβερνη¬ 
τικά Όργανα, που προστέθηκε με το άρθ. 27 του Ν. 2081 /92 
(ΦΕΚ Α' 154/10.9.92). 

7. Την 1570/97 εισήγηση της Δ/νσης Δασών Σάμου σε 


συνδυασμό με τη σκοπιμότητα απαγόρευσης του κυνηγίου 
για την προστασία, ανάπτυξη, αναπαραγωγή και εκμετάλ¬ 
λευση του θηραματικού πλούτου και της άγριας πανίδας της 
χώρας μας, αποφασίζουμε: 

Απαγορεύουμε το κυνήγι όλων των θηραμάτων για τρία (3) 
χρόνια από 20.8.1997 μέχρι 20.8.2000 στις παρακάτω περιο¬ 
χές του Νομού Σάμου. 

1. Περιοχή Κοινότητας Παλ/στρου 

θέσεις Αλυκή - Κλίμα - Μερτζίκι - Ποσειδώνιο. 

Από οικία Εμμ. Χριστοφή ακολουθεί τσιμεντένιο δρόμο και 
φθάνει στον αγροτικό δρόμο που οδηγεί στο μανδρίτου Βαρ- 
βαδούκα. Από εκεί ακολουθεί αγροτικό δρόμο προς Ψιλή 
Αμμο - Αγιο Νικόλαο, ο οποίος ενώνεται με τον επίσης αγρο¬ 
τικό δρόμο προς Κούκουρα - Μαραβελιωτάκη, φθάνει στον 
αμαξωτό δρόμο προς Ποσειδώνιο τον οποίο και ακολουθεί 
μέχρι το τέρμα του που καταλήγει στη θάλασσα. 

2. Περιοχή Δήμου Πυθαγορείου - Μυτιληνιών 

Στις θέσεις Πούντες - Σπηλιανή - Αγία Τριάδα. 

Από αγροτικό δρόμο που αρχίζει από Πούντες (12ο χιλιόμε¬ 
τρο επαρχιακού δρόμου Σάμου Πυθαγορείου) ακολουθεί πα¬ 
λαιό σκουπιδότοπο Πυθαγορείου προς Αγία Τριάδα. Από Αγία 
Τριάδα ακολουθεί τον αγροτικό δρόμο προς Αγιάδες και από 
εκεί το ρέμμα Αγίου Ιωάννη μέχρι επαρχιακό δρόμο Πυθαγο¬ 
ρείου - Χώρας μέχρι και τη θέση Πούντες. 

3. Περιοχή Δήμου Πυθαγορείου. 

θέσεις Φυλάκιο 45, Πούντες. Από Σιδερένιο Γεφύρι ακο¬ 
λουθώντας επαρχιακό δρόμο προς Πυθαγόρειο μέχρι τη θέση 
Πούντες. Από εκεί αριστερά μέχρι τη θάλασσα και στη συνέ¬ 
χεια παραλιακώς μέχρι την εκβολή του ρέμμματος το οποίο 
και ακολουθεί μέχρι Σιδερένιο Γεφύρι. 

Η Δ/νση Δασών Σάμου παρακαλείται για την έκδοση απα¬ 
γορευτικής διάταξης Θήρας την οποία να κοινοποιήσει στην 
Υπηρεσία μας. 

Από τις διατάξεις αυτής της απόφασης δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως και θα ισχύει από το Κυνηγετικό έτος 1997 - 98. 

Σάμος, 8 Ιουλίου 1997 

Με εντολή Γεν. Γραμ. Περιφέρειας 
Ο Αναπλ. Περιφ. Διευθυντή 
ΕΜΜ. ΧΑΤΖΗΜΙΧΑΛΗΣ 

